Vilde Svortevik

Vilde Jakobsen Svortevik (født 18. mai 1994) er en norsk friidrettsutøver, som hovedsakelig konkurrerer på hekkesprinter og sprint. Hun representerer IK Tjalve. 

 Karriere 
 Sesongen 2010 
Svortevik deltok i NM i friidrett innendørs 2010, og kom der på sjetteplass på 60 meter hekk og fjerdeplass i lengde uten tilløp. Hun deltok også i J16-klassen under UM innendørs 2010, der hun vant 800 meter og fikk sølv på 60 m hekk.Norges friidrettsforbund - UM 2010 - 13.02.2010, besøkt 7. juni 2020.Norges friidrettsforbund - UM 2010 - 12.02.2010 Hun kom kom på sjetteplass i høydehopp og tiendeplass i kulestøt. 

Utendørs deltok hun i NM i stafetter 2010, og fikk der sølv på 4 x 400 meter stafett sammen med Laksevåg Turn- og Idrettslag. Under NM i friidrett 2010 fikk hun sølv på 400 meter hekk, bak Stine Meland Tomb. På 400 meter kom hun på sjetteplass, og Laksevåg kom også på sjetteplass på 1000 meter stafett. Hun deltok også ved junior-NM i friidrett 2010, der hun var med og vinne gull på 1000 meter stafett, sammen Sarah Hovden Øvsthus, Paula Nedberge Llano og Solveig Onstad. I tillegg vant hun 400 meter hekk.Norges Friidrettsforbund – Junior NM Askøy , besøkt 17. august 2011. Under Ungdomsmesterskapet i friidrett 2010 vant hun 300 m hekk, og fikk sølv på 200 meter, bak Astrid Mangen Cederkvist.Norges friidrettsforbund - UM 2010 - 05.09.2010, besøkt 7. juni 2020. Laksevåg vant også 1000 meter stafett i UM, med Svortevik på laget.

 Sesongen 2011 
Hun deltok i UM innendørs 2011, og vant der 400 meter, og hun kom på tredjeplass på 200 meter og sjetteplass 60 meter i J17-klassen. I tillegg fikk hun sølv på 4 x 200 meter stafett i klassen J17-19.Norges friidrettsforbund - UM innendørs 2011, besøkt 7. juni 2020. Under NM i friidrett innendørs 2011 vant hun sitt forsøksheat på 400 meter, med tiden 57,85, men nådde ikke finalen.Norges friidrettsforbund - NM Innendørs 2011 - 12.02.2011, besøkt 7. juni 2020.

Utendørs deltok hun i NM i stafetter 2011, og fikk der gull på 4 x 400 meter stafett og sølv på 4 x 800 meter stafett, i juniorklassen. Under NM i friidrett 2011, fikk hun gull på samme distanse, med tiden 1.01,00, og slo Heidi Trollsås med over to og et halvt sekund.NM Byrkjelo 2011 - 400 m hekk, besøkt 17. august 2011. Hun deltok ved Ungdoms-VM i friidrett 2011 (U18) i juli, der hun kom på sjetteplass i sin semifinale på 400 meter hekk, med tiden 1:02.16. Dette holdt ikke til en plass i finalen.Norges Friidrettsforbund – Personlige rekorder for rekordstort lag , besøkt 17. august 2011. Ved junior-NM i friidrett 2011 fikk hun gull på 400 meter og bronse på 200 meter, samt gull på 1000 meter stafett sammen Paula Nedberge Llano, Solveig Onstad og Sarah Øfsthus. 

I september deltok hun i Nordisk juniormesterskap i friidrett 2011, og fikk der sølv på 400 meter hekk og gull på 4 x 400 meter stafett. I tillegg deltok hun på 400 meter, der hun kom på sjetteplass.Nordic Athletics - Nordic competitions 2011 , besøkt 7. juni 2020.

 Sesongen 2012 
Under NM i friidrett innendørs 2012 vant hun lengde uten tilløp i juniorklassen, med 2,55 meter. I seniorklassen fikk hun sølv på 400 meter, bak Line Kloster. Hun deltok også på 200 meter, og kom der på fjerdeplass.Min friidrettsstatistikk - Vilde Svortevik - Innendørs 2012, besøkt 7.juni 2020.

Svortevik byttet klubb fra Laksevåg til Gular i 2012, og debuterte for sin nye klubb under Holmenkollstafetten, der Gular kom på andreplass.Aftenposten.no - Debuterte med å løpe Gular til sølv i Kollen, besøkt 7. juni 2020. Hun deltok i Bislett Games, og kom der på femteplass på 400 meter i den nasjonale konkurransen. Hun satte personlig rekord på 200 meter med tiden 24,77 da hun vant Hyundai Grand Prix på Lillestrøm. I juli deltok hun 400 meter hekk under Junior-VM i friidrett 2012 (U20), og etter personlig rekord i forsøksheatet (58,46) og semifinalen (57,34) endte hun på sjetteplass i finalen, der hun løp på 58,45. Hun deltok i U20-klassen under Junior-NM i friidrett 2012, og vant der 200 meter og 400 meter hekk. Hun vant også 400 meter hekk under NM i friidrett 2012.Min friidrettsstatistikk - Vilde Svortevik - Utendørs 2012, besøkt 7.juni 2020.

 Sesongen 2013 
NM i friidrett innendørs 2013 ble arrangert i Haugesund, og Svortevik fikk der sølv i lengde uten tilløp, bak Oda Utsi Onstad. Hun deltok også i UM innendørs 2013 i Steinkjer, der hun konkurrerte i klassen J18/19, og fikk der gull på 400 meter og sølv på 60 meter og 200 meter.Min friidrettsstatistikk - Vilde Svortevik - Innendørs 2013, besøkt 7.juni 2020. 

Hun deltok i IFAM Outdoor Meeting i Belgia i juni, og løp der inn til fjerdeplass på 400 meter hekk. En uke senere deltok hun i Hyundai Grand Prix i Florø, der hun vant 400 meter hekk. Hun satte personlig rekord på 400 meter under Bislett Games, da hun løp på 54,35 sekunder og kom på sjetteplass i den nasjonale konkurransen. Norge deltok i Superligaen under Lag-EM i friidrett 2013, og Svortevik deltok der på Norges lag på 4 x 400 meter stafett, men Norge ble diskvalifisert. I juli deltok hun i Junior-EM i friidrett 2013, og kom der på fjerdeplass på 400 meter hekk. 

Under Junior-NM i friidrett 2013 fikk hun gull på 400 meter og sølv på 200 meter, og Gular IL vant også 1000 meter stafett, som eneste deltakende lag. Hun ble tatt ut til Nordisk juniormesterskap i friidrett 2013, og vant der 400 meter hekk og kom på tredjeplass på 200 meter. På 4 x 400 meter stafett kom Norge på fjerdeplass. Hun deltok i NM i friidrett 2013, og vant der 400 meter hekk og fikk sølv på 1000 meter stafett. I september deltok hun i UM i friidrett 2013, og fikk der gull på 400 meter og sølv på 100 meter og 800 meter.Min friidrettsstatistikk - Vilde Svortevik - Utendørs 2013, besøkt 7.juni 2020. Hun satte norsk U20- og U23-rekord på 200 meter hekk under Bergenslekene den 14. september 2013, med tiden 26,94 sekunder, en rekord som stod til mai 2020 da Andrea Rooth løp denne distansen på 26,84 sekunder.Friidrett1 - Norsk juniorrekord av Andrea Rooth, besøkt 7. juni 2020.

 Sesongen 2014 
Svortevik vant 400 meter under NM i friidrett innendørs 2014. Hun kom også til finalen på 200 meter, men stilte ikke til start der.Min fridrettsstatistikk - Vilde Svortevik - Innendørs 2014, besøkt 8. juni 2020. Hun deltok i Nordisk mesterskap i friidrett innendørs 2014 (Nordenkampen), og kom der på tredjeplass på 400 meter, og hun deltok på Norges lag som vant 4 x 300 meter stafett, der hun løp sammen med Elisabeth Slettum, Christine Bjelland Jensen og Trine Mjåland.Nordic Athletics - Nordic competitions 2014 , besøkt 8. juni 2020. Under UM innendørs 2014 i mars deltok hun i klassen J20/22, og vant der 400 meter. Hun kom på andreplass på 200 meter og sjuendeplass på 60 meter.AndRo Data - UM Innendørs 2014 - J-20-22 400 m, besøkt 8. juni 2020. Hun satte personlige rekorder på alle tre distansene under UM inne, med 7,85 på 60 meter, 24,89 på 200 meter og 55,52 på 400 meter.World Athletics - Vilde Sortevik - Progression, besøkt 8. juni 2020.

I mai kom hun på andreplass på 400 meter hekk under Tønsberg Grand Prix, i seniorklassen, og hun kom på sjetteplass på samme distanse under IFAM Outdoor i Belgia. Under Norwegian Grand Prix-stevnet i Florø kom hun på tredjeplass på 200 meter og på 400 meter hekk. Norge deltok i førstedivisjon (nest øverste nivå) under Lag-EM i friidrett 2014, og Svortevik kom der på sjuendeplass på 400 meter hekk, som ga 6 poeng i lagkonkurransen. Norge kom på andreplass totalt, og rykket dermed opp til Superligaen i Lag-EM 2015.

Nordisk-baltisk U23-mesterskap i friidrett 2014 ble arrangert i København, og Svortevik fikk der sølv på 400 meter, bak Katri Mustol fra Finland. Hun deltok også på Norges lag som fikk sølv på 4 x 400 meter stafett.Nordic Athletics - Nordic competitions 2014 , besøkt 8. juni 2020. Under EM i friidrett 2014 kom hun på sjuendeplass i sitt forsøksheat på 400 meter, og gikk dermed ikke videre til semifinalene. Hun vant 400 meter hekk under NM i friidrett 2014. Under Weltklasse-stevnet i Zürich kom hun på fjerdeplass på 400 meter hekk under Young Diamond Challenge.Min fridrettsstatistikk - Vilde Svortevik - Utendørs 2014, besøkt 8. juni 2020. 

 Sesongene 2015-2016 
Svortevik flyttet til Oslo, og byttet klubb fra Gular til Tjalve.Aftenposten.no - Gular mister stortalent til Tjalve, besøkt 8. juni 2020. Hun deltok i NM i friidrett innendørs 2015, men skadet seg, og mistet resten av sesongen. Hun opererte hælen i juli, på grunn av en delvis avrevet akillessene.BA.no - – Kan jo ikke bade engang!, besøkt 8. juni 2020.

Hun konkurrerte ikke i 2016 heller.Min friidrettsstaistikk - Vilde Svortevik - Utendørs 2016, besøkt 8. juni 2020.

 Sesongen 2017 
Folksam GP i august var hennes første løp etter over to år med skader. Hun løp der 800 meter på tiden 2:12,61, som var ny personlig rekord på denne distansen. Hun forbedret denne til 2:12,27 under Tjalvelekene, der hun kom på andreplass. Hun endte på fjerdeplass på 800 meter under NM i friidrett 2017, med tiden 2:12,01.Min friidrettsstaistikk - Vilde Svortevik - Utendørs 2017, besøkt 8. juni 2020. Dette var ny personlig rekord på distansen. 

 Sesongene 2018-2019 
Svortevik konkurrerte ikke i 2018 og 2019.

 Medaljer i norske mesterskap 
Plassering Øvelse ÅrGull  400 meter hekk  2011, 2012, 2013, 2014Gull  400 meter innendørs  2014Sølv  400 meter hekk  2010Sølv  Lengde uten tilløp  2013Sølv  400 meter innendørs  2012Sølv  1000 meter stafett  2013

 Referanser 
friidrett.no: NM 400 meter hekk kvinner. 
friidrett.no: NM Lengde uten tilløp kvinner. 
friidrett.no: NM 400 meter innendørs kvinner. 

 Eksterne lenker 


Kategori:Norske sprintere
Kategori:Norske hekkeløpere
Kategori:Norgesmestere i friidrett
Kategori:Nordiske mestere i friidrett
Kategori:Friidrettsutøvere for IL Gular
Kategori:Juniornorgesmestere i friidrett